Glazgas (Montana)

Glazgas () – miestas Jungtinėse Amerikos Valstijose, šiaurės rytų Montanoje, ~300 km į šiaurės rytus nuo Bilingso, prie Milko upės; Volio apygardos centras. Praeina Čikagos–Sietlo geležinkelis, keliai į Vilistoną, Havrą, Rokgleną. Yra oro uostas. Glazgo apylinkėse yra buvęs karinis aerodromas (dabar „The Boeing Company“ bandymų bazė), Fort Peko užtvanka ant Misūrio upės, Fort Peko indėnų rezervacija. Yra dvi mokyklos, medicinos punktas. Apylinkėse plėtojamas žemės ūkis.

Glazgas laikomas atokiausiu JAV (neskaitant Aliaskos) miestu. Dažnai pristatomas kaip miestas „vidury niekur“ (the middle of nowhere). Paskaičiuota, kad iš visų JAV gyvenviečių, turinčių virš 1000 gyventojų, Glazgas yra toliausiai nuo didmiesčio (miesto virš 75 tūkst. gyventojų) – kelionė automobiliu iki Bilingso trunka ~4,5 valandos.„Using the best data possible, we set out to find the middle of nowhere“, The Washington Post.

2020 m. 89 % Glazgo gyventojų buvo baltieji, 4,5 % – indėnai, 5,5 % – mišrios kilmės.

 Istorija 
Iki baltųjų kolonizacijos vietovėje gyveno sijų tautos. Glazgas įkurtas 1887 m., tiesiant geležinkelį, ir pavadintas pagal Glazgą Škotijoje.Helland, Joan; Helland, Mary; Maxness, Marilyn; Rea, James; Rusher, Kitty Lou (2010). Glasgow and Valley County. Images of America. Valley County Historical Society. Arcadia Publishing. pp. 7–8. Gyvenvietė pradėjo augti XX a. 4-ajame dešimtmetyje, pradėjus Fort Peko užtvankos statybą, vėliau augimą paskatino Šaltojo karo metais veikusi karinė oro bazė.

 Šaltiniai 

Kategorija:Montanos miestai